Claudiu Târziu, AUR: "Parlamentul a amânat cu două săptămâni dezbaterea pe ordonanța comasării alegerilor!"
Senatorul AUR, Claudiu Târziu, susține că enatorii din Comisiile juridică și administrație publică reunite au amânat, luni, cu două săptămâni, aprobarea ordonanței de urgență care comasează alegerile. Târziu afirmă că motivul invocat de senatorii PNL și PSD a fost că este nevoie de un termen mai lung pentru amedamente.
"Este încă un gest disperat făcut de PNL și PSD pentru a avea garanția că opoziția va fi împiedicată să acționeze! (…) Este ireal cum Marcel Ciolacu și Nicolae Ciucă încearcă să pună monopol pe țară, iar partidele de opoziție nu au instrumentele necesare să acționeze, fiind cenzurate. Nu o să ne oprească!", se arată în comunicat.
AUR a solicitat public Avocatului Poporului, doamnei Renate Weber, să conteste la Curtea Constituţională ordonanţa privind comasarea alegerilor europarlamentare cu cele locale. conform sursei citate.
Context
Partidul REPER a anunţat, marţi, atacarea în instanţă a actului normativ pentru comasarea alegerilor, în scopul blocării aplicării acestor norme pe care le consideră neconstituţionale.
Și partidele componente ale alianţei Dreapta Unită – USR, PMP şi Forţa Dreptei – au depus, joi, la instanţa de contencios administrativ, acţiunea împotriva OUG de comasare a alegerilor europarlamentare şi locale, invocând încălcarea Constituţiei în mai multe puncte.
Decizia Alianţei vine ca urmare a lipsei de reacţie a Avocatului Poporului, căruia i s-a solicitat să atace la CCR ordonanţa.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank